জানা যায়, বিগত পৌরসভা নির্বাচনে জেলার ৪ পৌরসভার সবকটিতেই বিজয়ী হয় আওয়ামীলীগ প্রার্থীরা। ফলে এবারও যাতে বিজয় ধরে রাখা যায় সেজন্য দলীয় হাইকমান্ড কক্সবাজারের ৪ পৌরসভায় একক প্রার্থীতা ঘোষণা করে। ঘোষিত প্রার্থীরা হলেন কক্সবাজার সদরে শহর আওয়ামীলীগ সভাপতি মুজিবুর রহমান, মহেশখালীতে বর্তমান মেয়র সরওয়ার আজম, চকরিয়ায় বর্তমান মেয়র জাফর আলম এবং টেকনাফে এমপি বদির চাচা মোহাম্মদ ইসলাম। এরমধ্যে টেকনাফে কোন বিদ্রোহী প্রার্থী প্রচারণায় না থাকলেও জেলার বাকী ৩ পৌরসভায় দলীয়  প্রার্থীর সাথে সমানতালে প্রচারণা চালিয়ে যাচ্ছেন বিদ্রোহী প্রার্থীরা। ফলে এনিয়ে দলীয় নেতাকর্মী ও ভোটারদের মাঝেও বিভ্রান্তির সৃষ্টি হয়েছে। দলীয় নেতাকর্মী ও ভোটারেরা এসব নেতার পক্ষে বিভক্ত হয়ে পড়েছে। বিদ্রোহী প্রার্থীরা ছাড়াও মাঠে রয়েছেন মহাজোটের বৃহৎ শরীক জাতীয় পার্টির প্রার্থীরাও। এতে বেকায়দায় পড়েছে আওয়ামীলীগ প্রার্থীরা।